കളിയാക്കലുകള്, നിയന്ത്രണങ്ങള്, മാറ്റി നിര്‍ത്തലുകള്; തിരിച്ചറിയാം വൈകാരിക ചൂഷണങ്ങള് | Anti Dowry Day| Anti Dowry Day in kerala| Anti Dowry Day in india| dowry system| dowry system kerala\nകളിയാക്കലുകള്, നിയന്ത്രണങ്ങള്, മാറ്റി നിര്‍ത്തലുകള്; തിരിച്ചറിയാം വൈകാരിക ചൂഷണങ്ങള്\nNov 26, 2021, 11:55 AM IST\nതിരിച്ചറിയാം വൈകാരിക ചൂഷണങ്ങള്\nശാരീരിക പീഡനം മാത്രമാണോ ഗാര്‍ഹികപീഡനത്തിന്റെ പരിധിയില് വരുന്നത്? മാനസികപീഡനവുമില്ലേ? ശാരീരികമായ ഉപദ്രവത്തേക്കാള് ഒരു മനുഷ്യനെ തകര്‍ത്തുകളയുക മാനസികമായി നേരിടുന്ന അക്രമങ്ങളാണ്. എന്നാല് പുറമേ മുറിവുകളില്ലാത്തതിനാല് ഇരയ്ക്ക് അക്രമിക്കെതിരേ നല്‍കാന് തെളിവുകളൊന്നും ഉണ്ടാവില്ല. മാനസിക പീഡനങ്ങള് ഇരതന്നെ തിരിച്ചറിയുന്നത് വളരെ വൈകിയായിരിക്കും. അപ്പോഴേക്കും തകര്‍ന്ന് സ്വയം കുറ്റബോധത്തിലും വിഷാദത്തിലും മുങ്ങി സ്വന്തമായി തീരുമാനങ്ങള് പോലും എടുക്കാനാവാത്ത വിധം അക്രമിയുടെ കാല്‍ക്കീഴിലായിട്ടുണ്ടാവും ഇരയാക്കപ്പെടുന്നയാള്. ഇങ്ങനെ തിരിച്ചറിയാതെ പോകുന്ന ഇമോഷണല് അബ്യൂസുകള് ആത്മഹത്യയില് വരെ എത്തിക്കാം. വിസ്മയയെപ്പോലുള്ളവര് പലപ്പോഴും ശാരീരിക പീഡനത്തോടൊപ്പം മാനസികപീഡനവും അനുഭവിക്കേണ്ടി വന്നവരാണ്. കിട്ടുന്ന അടികളേക്കാള് അവരെ മരണത്തിലേക്ക് എത്തിക്കുന്നതും ഈ മനസ്സിന്റെ മുറിവുകളാണ്.. ചെറുതു മുതല് നമ്മുടെ ജീവതം അപ്പാടെ ഇല്ലാതാക്കികളയുന്ന തലം വരെയെത്താവുന്നവയാണ് മാനസിക ചൂഷണവും പീഡനങ്ങളുമെല്ലാം. പങ്കാളി, പ്രണയിക്കുന്ന വ്യക്തി, മാതാപിതാക്കള്, സഹോദരങ്ങള്, മേലുദ്യോഗസ്ഥന്, സുഹൃത്ത് തുടങ്ങീ എവിടെ നിന്നും ഉണ്ടാകാം ഈ വൈകാരിക ചൂഷണങ്ങള്.\nകളിയാക്കലുകള്, നിയന്ത്രണങ്ങള്, ഒറ്റപ്പെടുത്തലുകള്... പല രീതിയിലാണ് വൈകാരിക ചൂഷണങ്ങള് ഉണ്ടാവുക. ഇതിലൂടെ കടന്നുപോകുന്ന പലരും തങ്ങള് ചൂഷണം ചെയ്യപ്പെടുകയാണെന്ന്, അക്രമിക്കപ്പെടുകയാണ് എന്നൊന്നും തിരിച്ചറിയുന്നില്ല. സ്ത്രീകളാണ് കൂടുതലും ഇതിന് ഇരയാവുന്നത്. സ്‌നേഹമെന്നോ സംരക്ഷണമെന്നോ ശിക്ഷയെന്നോ ഒക്കെയാവും ചൂഷകര് ഇതിനെ വിശേഷിപ്പിക്കുക. പല ഘട്ടങ്ങളിലൂടെയാണ് ചൂഷകര് പിടിമുറുക്കുന്നത്. ആദ്യം കളിയാക്കലുകള് മാത്രമായിരിക്കും. പിന്നെ ചെറിയ ചെറിയ നിയന്ത്രണങ്ങള് വയ്ക്കും. സാമ്പത്തിക കാര്യങ്ങള് മുതല് ഡോക്ടറെ കാണുന്നത് വരെ അവരുടെ തീരുമാനം ആകാന് താമസമുണ്ടാവില്ല. പ്രതികരിച്ചു തുടങ്ങിയാല് അടുത്തപടി ഒറ്റപ്പെടുത്തലിന്റേതാണ്. ഇരയ്ക്ക് വേണ്ടപ്പെട്ടവരില് നിന്ന് അവരെ അകറ്റുകയാണ് അതിലൊന്ന്. നാട്ടിലും വീട്ടിലുമൊക്കെ മോശം കഥകള് പ്രചരിപ്പിക്കുന്നവരും ചൂഷകരിലുണ്ട്. പ്രശ്‌നങ്ങള്‍ക്കെല്ലാം കാരണക്കാര് ചൂഷണം ചെയ്യപ്പെടുന്നവരാണെന്ന് വരുത്തിതീര്‍ക്കും. അറിഞ്ഞോ അറിയാതെയോ. അതോടെ ഇര സമൂഹത്തില് നിന്നെല്ലാം ഒറ്റപ്പെട്ട് മാനസികമായി തകര്‍ന്നിട്ടുണ്ടാവും. ഇതില് നിന്ന് പുറത്ത് കടക്കാന് ശ്രമിക്കുമ്പോഴാണ് നമ്മള് അനുഭവിച്ച വേദനയുടെ ആഴം നമുക്കും ചുറ്റുമുള്ളവര്‍ക്കും മനസിലാവുക.\nവൈകാരിക ചൂഷണം നടത്തുന്നവര് നമ്മള് ചെയ്യുന്ന എല്ലാ കാര്യത്തെയും പരിഹാസത്തോടെ നോക്കികാണുന്നത് പതിവാണ്.\nമോശം പദപ്രയോഗങ്ങള്: അശ്ലീല പദങ്ങള് വിളിച്ച് അപമാനിക്കുക\nപ്രോത്സാഹിപ്പിക്കുക എന്നിട്ട് പിന്തിരിപ്പിക്കുക.: 'എനിക്കറിയാം നീ ശ്രമിക്കുന്നുണ്ടെന്ന്.. പക്ഷേ ഇതൊന്നും നടക്കാന് പോകുന്നില്ലെന്നേ' എന്ന ലെവല്.\nപരസ്യമായ കളിയാക്കലുകള്: ബന്ധുക്കളുടെയോ സുഹൃത്തുക്കളുടെയോ മുന്നില് വെച്ച് നമ്മുടെ രഹസ്യങ്ങളോ പഴയകാലത്തെ അബദ്ധങ്ങളോ വെളിപ്പെടുത്തുക.\nനിസ്സാരമാക്കുക: നമുക്ക് വളരെ പ്രാധാന്യമുള്ള ഒരു കാര്യം പങ്കുവയ്ക്കുമ്പോള് മണ്ടത്തരമെന്നോ സെന്റി അടിക്കുന്നെന്നോ പറഞ്ഞ് പരിഹാസം .\nബോഡി ഷെയ്മിങ്: നമ്മുടെ ശരീരത്തിന്റെ കുറവുകള്, വസ്ത്രധാരണം, നിറം.. എല്ലാം കളിയാക്കലിന് വിഷയമാകും. ആത്മവിശ്വാസം സീറോയില് എത്തിക്കും.\nനേട്ടങ്ങള്‍ക്ക് നോ വില: നിങ്ങളുടെ ജീവിതത്തിലെ വിജയങ്ങള് നേട്ടങ്ങള് ഒക്കെ വെറും പാഴ്‌വേലയാമെന്ന് സ്ഥാപിക്കും. ഇനി അതിന് പറ്റിയില്ലെങ്കില് എന്റെ അധ്വാനം കൊണ്ടാണ് നിനക്കിത് കിട്ടിയത് എന്നാക്കും. എന്തെങ്കിലും ഹോബികളോ ഇഷ്ടങ്ങളോ ഉണ്ടെങ്കില് അത് മറന്നേക്കൂ. ചൂഷകന് അതൊക്കെ വെറും കുട്ടിക്കളിയാക്കും .\nകുത്തിമുറിവേല്‍പിക്കുന്ന സംഭാഷണങ്ങള് : നിങ്ങളെ അസ്വസ്ഥമാക്കുന്ന വേദനിപ്പിക്കുന്ന കാര്യങ്ങള് എപ്പോഴും ഓര്‍മ്മപ്പെടുത്തികൊണ്ടിരിക്കുക.\nചൂഷകര്‍ക്ക് ഏകാധിപതിയുടെ സ്വഭാവമുണ്ടാവും. എല്ലാം അവരാകും തീരുമാനിക്കുന്നത്. അതിനെ ചോദ്യം ചെയ്യാനും പാടില്ല\nഭീഷണികള്: ഞാന് എന്തെങ്കിലും ചെയ്തുകളയും, ആത്മഹത്യ ഭീക്ഷണി, ഇനി നീ വീടിന് പുറത്താണ്... എന്നിങ്ങനെ\nഅണ്ടര് ദി വാച്ച് ഫുള് ഐ: എവിടെയാണ്, ആരോടൊപ്പമാണ് എന്നൊക്കെ എപ്പോഴും മെസേജോ കോളോ നല്‍കി അറിയിക്കണം. നീ സേഫാണോ എന്നറിയാനാണ് എന്ന് സ്‌നേഹത്തോടെ പറയുകയും ചെയ്യും. ചിലപ്പോള് പ്രതീക്ഷിക്കാത്ത സമയത്ത് നമ്മുടെ മുന്നിലെത്തും. വെറുതെ നിന്നെയൊന്നു സര്‍പ്രൈസ് ആക്കാനാണ് എന്നാവും മറുപടി. പറഞ്ഞ സ്ഥലത്ത് തന്നെയാണോ നമ്മള് ഉള്ളത് എന്നറിയാനാണ് ഈ വേല.\nഡിജിറ്റല് സ്‌പൈയിങ്: ഇന്റര്‍നെറ്റ് ഹിസ്റ്ററി, സോഷ്യല് മീഡിയ, മെസേജുകള്, കോള് ഹിസ്റ്ററി തുടങ്ങി എല്ലാം തിരയും. പാസ് വേഡുകള് അവരറിയണമെന്ന് വാശിപിടിക്കും.\nതീരുമാനങ്ങള് അവരുടേത് മാത്രം: ജോയിന്റ് ബാങ്ക് അക്കൗണ്ട് ക്ലോസ് ചെയ്യുക, നമ്മുടെ ഡോക്ടര് അപ്പോയിന്റ്‌മെന്റ് ചോദിക്കാതെ കാന്‍സല് ചെയ്യുക, ജോലിസ്ഥലത്തെ പ്രശ്‌നങ്ങളോ ആവശ്യങ്ങളോ നിങ്ങളറിയാതെ തന്നെ ബോസിനോട് സംസാരിക്കുക... പലതും അവരുടെ മാത്രം തീരുമാനങ്ങളാകും. എന്ത് ഡ്രസ് ഇടണം, എന്ത് കഴിക്കണം, ആരെയൊക്കെ സുഹൃത്തുക്കളാക്കണം തുടങ്ങീ എല്ലാ കാര്യങ്ങളും തീരുമാനിക്കുന്നത് ചൂഷകരായിരിക്കും.\nസാമ്പത്തിക നിയന്ത്രണങ്ങള്: നമ്മുടെ അക്കൗണ്ട് നമ്മുടെ ശമ്പളം..പക്ഷേ ചെലവാക്കണമെങ്കിലോ... ആവശ്യങ്ങള്‍ക്കുള്ള തുകപോലും എടുക്കാന് അവരുടെ അവരുടെ അനുവാദം വേണ്ടി വരും.\nഓര്‍ഡര് ഓര്‍ഡര്: എന്റെ ഷര്‍ട്ട് അയണ് ചെയ്‌തോ. എന്റെ ഷൂ പോളിഷ് ചെയ്‌തോ. എവിടെ ചൂട് വെള്ളം... ഇങ്ങനെ നിര്‍ദ്ദേശങ്ങളും ആജ്ഞകളും ഇഷ്ടം പോലെ കിട്ടും.\nമുട്ടത്തോടില് നടക്കുന്ന പോലെ : ചിലപ്പോള് ഇത്തരക്കാര് ഭയങ്ക സ്‌നേഹം കാണിക്കും. പക്ഷേ എപ്പോള് എന്തിനാണ് പൊട്ടിത്തെറിക്കുന്നതെന്ന് പറയാനും പറ്റില്ല. കൂടെ ജീവിക്കുന്നവര് തെറ്റേത് ശരിയേത് എന്നറിയാതെ കുഴങ്ങും\nപ്രശ്‌നങ്ങളില് നിന്ന് ഒളിച്ചോടും: ഇനിയൊന്ന് എല്ലാം തുറന്ന് സംസാരിച്ച് ശരിയാക്കാം എന്ന് കരുതിയാലോ.. ഒച്ചപ്പാടും ബഹളവും ദേഷ്യവും ഇറങ്ങിപ്പോക്കും എല്ലാമായി കുളമാക്കും. ഒരു തരം എസ്‌കേപ്പിങ് മെക്കാനിസം. പ്രശ്‌നങ്ങള് എല്ലാം അങ്ങനെ തന്നെ അവശേഷിക്കും.\n3. വൈകാരികമായ ഒറ്റപ്പെടുത്തലുകളും മാറ്റി നിര്‍ത്തലുകളും\nപരസ്പരമുള്ള സ്‌നേഹവും ബഹുമാനവും ഇവര്‍ക്ക് പുല്ലുവിലയായിരിക്കും. മറ്റൊരാളുടെ വികാരങ്ങളോ ആവശ്യങ്ങളോ ഇവര് കാര്യമാക്കില്ല\nസമൂഹത്തില് നിന്ന് അകറ്റുക: ജോലിയ്ക്ക് പോകുന്നത് തടയുക, സുഹൃത്തുക്കളുടെയോ ബന്ധുക്കളുടെയോ ഒപ്പം സമയം ചെലവഴിക്കുന്നതിന് നിയന്ത്രണങ്ങള് വയ്ക്കുക, നിങ്ങളുടെ ഇഷ്ടങ്ങളും ഹോബികളും (സിനിമ, പാട്ട്) ഒന്നും അനുവദിക്കാതിരിക്കുക ... പുറം ലോകവുമായുള്ള എല്ലാ ബന്ധവും ഇല്ലാതാക്കാം.\nകുടുംബവും കൂട്ടുകാരും ശത്രുക്കള്: കുടുംബ ചടങ്ങുകളില് പങ്കെടുക്കാന് അനുവദിക്കാതിരിക്കുക. അവരുമായി പ്രശ്‌നങ്ങള് ഉണ്ടാക്കി കുഴപ്പക്കാരാണ് എന്ന് നമ്മളെ ധരിപ്പിക്കുകയാണ് ഇതിന് ചൂഷകര് കണ്ടെത്തുന്ന വഴി. ഇതേസമയം തന്നെ നമ്മുടെ സുഹൃത്തുക്കളെയും കുടുംബാംഗങ്ങളെയും നമുക്കെതിരായും തിരിച്ചിട്ടുണ്ടാവും. നമ്മള് മോശക്കാരാണെന്ന രീതിയില്.\nവൈകാരികമായവയെല്ലാം നിഷേധിക്കുക: ഒപ്പം ഉറങ്ങാനോ, ഒന്നിച്ച് ഇരിക്കാനോ പോലും ചിലര് അവസരം നല്‍കില്ല. ലൈംഗിക ബന്ധം വരെ ഒഴിവാക്കും. ഇത് നിനക്കുള്ള ശിക്ഷയാണെന്ന് പറഞ്ഞാവും ഓരോന്നും ചെയ്യുന്നത്.\nതോന്നലാണ് എല്ലാം: പ്രശ്‌നങ്ങള് പറയാന് ശ്രമിച്ചാല് അതൊക്കെ നമ്മള് സങ്കല്‍പിച്ച് ഉണ്ടാക്കുന്നതാണെന്ന് അവര് പറയും.\n4. കുറ്റക്കാര് നമ്മളാകുന്നു\nഎല്ലാകുറ്റങ്ങളും ഇരയില് അടിച്ചേല്‍പിക്കുന്നു\nഅസൂയ: നമ്മള് അവരെ ചീറ്റ് ചെയ്യുന്നുണ്ട് എന്ന രീതിയില് പെരുമാറുന്നു. അവര് നമ്മളെ പറ്റിച്ചാലും അതും നിന്റെ കുഴപ്പാമാണെന്നാവും ചൂഷകന്റെ ന്യായീകരണം\nഗ്യാസ് ലൈറ്റിങ് (Gaslighting) : നമുക്ക് ഉറപ്പുള്ള കാര്യങ്ങള് തെറ്റാണെന്ന് വരുത്തി തീര്‍ക്കുക. അവര് ചെയ്ത തെറ്റുകള് പോലും പതിയെ നമ്മുടേതായി മാറും.\nപഴിചാരുക: ഞാന് തന്ന വാക്ക് എല്ലാം പാലിച്ചിട്ടുണ്ട്.. നീ ഇതുവരെ എനിക്കു വേണ്ടി എന്താ ചെയ്തിട്ടുള്ളത്, എന്റെ ജീവിതത്തിലെ പ്രശ്‌നങ്ങള്‍ക്കെല്ലാം കാരണം നീയാണ്...എല്ലാ കുറ്റവും നമുക്ക്.\nഅക്രമവാസന: ഫോണ് എറിഞ്ഞ് ഉടയ്ക്കുക, സാധനങ്ങള് വലിച്ചെറിയുക, വാഹനങ്ങളുടെയും മറ്റും കീ മനപൂര്‍വം കളയുക. സ്വയം മുറിവേല്‍പിക്കുക, ഇരയെ അക്രമിക്കാന് ശ്രമിക്കുക\nഒടുവില് സംഭവിക്കുന്നത് ഇതാണ്\nവൈകാരിക ചൂഷണം നടത്തുന്ന വ്യക്തിക്കൊപ്പം ജീവിക്കുന്നവര്‍ക്ക് ശാരീരികവും മാനസികവുമായ പ്രശ്‌നങ്ങള് ധാരാളമുണ്ടാവും\n1. മനസില് ഈ ബന്ധത്തില് നിന്ന് പുറത്ത് കടക്കണമെന്ന ആഗ്രഹമുണ്ടാവും. പക്ഷേ ഇയാള് പകപോക്കുമോ എന്ന പേടി അതിന് തടസ്സമാകും\n2. നിങ്ങളുടെ ആവശ്യങ്ങളും ആഗ്രഹങ്ങളും എപ്പോഴും മറ്റുള്ളവര്‍ക്ക് വേണ്ടി മാറ്റി വയ്ക്കും. എന്ത് വിട്ടുവീഴ്ചകള്‍ക്കും തയ്യാറാവും.\n3. ബന്ധുക്കളെയും സുഹൃത്തുക്കളെയും ഒഴിവാക്കും. സമൂഹത്തില് നിന്ന് ഒറ്റപ്പെട്ട ജീവിതത്തില് എത്തും\n4. എല്ലാ കാര്യങ്ങളും അനുവാദം ചോദിച്ച് മാത്രം ചെയ്തു തുടങ്ങും\n5. കാര്യങ്ങള് തുറന്നു പറയേണ്ടി വരുമ്പോള് വഴക്കുകള് ഒഴിവാക്കാന് സംഭാഷണം തന്നെ വേണ്ടെന്ന് വയ്ക്കും\n6. ചൂഷകര് ചെയ്യുന്ന തെറ്റുകളുടെ ഭാരം സ്വയം ഏറ്റെടുക്കും. മറ്റാരെങ്കിലും തെറ്റ് ചൂണ്ടികാട്ടിയാലും നമ്മള് ചൂഷകന്റെ വശംപിടിക്കും\n7. എനിക്ക് ഇതൊക്കെ വിധിച്ചതാണ് എന്ന ചിന്ത. എപ്പോഴെങ്കിലും സ്വന്തം ആവശ്യങ്ങള്‍ക്ക് വേണ്ടി ശബ്ദമുയര്‍ത്തേണ്ടി വരുമ്പോള് അത് തെറ്റാണെന്ന തോന്നല്\n8. ആരും നമ്മുടെ കൂടെ, നില്‍ക്കാനില്ല, ഞാന് ഒറ്റയ്ക്കാണ്... ചിന്തകള് കാടുകയറുമെന്ന് ചുരുക്കം\nബന്ധങ്ങളില് വൈകാരിക പീഡനങ്ങള് നേരിടുന്നവര് ഇക്കാര്യങ്ങള് മനസ്സിരുത്തുന്നതു നന്നാകും:\nകൂടുതല് സ്‌നേഹിച്ചോ വിശദീകരണങ്ങള് കൊടുത്തോ പീഡകരെ മാറ്റിയെടുക്കാനാകില്ല. മിക്ക ചൂഷകര്‍ക്കും വ്യക്തിത്വവൈകല്യങ്ങളുമുണ്ടാവും.\nമുന്‍ഗണന നല്‍കേണ്ടത് നിങ്ങളുടെ തന്നെ ഇഷ്ടാനിഷ്ടങ്ങള്‍ക്കും പ്രശ്‌നങ്ങള്‍ക്കുമാണ്, പങ്കാളിയുടേതിനല്ല.\nസന്തോഷവും സ്വയംമതിപ്പും തരുന്ന പുസ്തകങ്ങള്‍ക്കും ഹോബികള്‍ക്കും സൗഹൃദങ്ങള്‍ക്കുമൊക്കെ സമയം കണ്ടെത്തുക.\n'തീരെ അനുസരണയില്ല', 'മൂക്കത്താണു ദേഷ്യം' എന്നിങ്ങനെയുള്ള വ്യാജ ആരോപണങ്ങള് ഉയര്‍ത്തപ്പെടുന്നതു നിത്യേന കേട്ടുകേട്ട് 'ശരിക്കും അതിലിനി വല്ല വാസ്തവവും ഉണ്ടാകുമോ?!' എന്നു സ്വയം സംശയിക്കുന്നതും നന്നല്ല.\nആവശ്യങ്ങളോ പരാതികളോ ഉന്നയിക്കുമ്പോള് ആ വ്യക്തിയുടെ പോരായ്മ ചൂണ്ടിക്കാട്ടുന്ന രീതി ഒഴിവാക്കി, തന്റെ ഇഷ്ടമോ അഭിപ്രായമോ ഇതാണ് എന്ന ശൈലി ഉപയോഗിക്കുക. ഉദാഹരണത്തിന്, 'നിങ്ങള് ഇങ്ങിനെ കിടന്നു ബഹളം വെക്കുന്നത് വളരെ മോശമാണ്' എന്നു പ്രഖ്യാപിച്ചാല് മറ്റെയാള് സ്വയം ന്യായീകരിക്കാന് തുടങ്ങുകയും പ്രശ്‌നം വഷളാവുകയും ചെയ്യും. മറിച്ച്, 'ബഹളം വെച്ചു കൊണ്ടിരിക്കുന്നവരുടെ കൂടെ വരാന് എനിക്കു താല്‍പര്യമില്ല' എന്നറിയിക്കാം.\n'വരുത്തിവെക്കുന്ന കഷ്ടനഷ്ടങ്ങളെപ്പറ്റി ഒരു ബോധവും ഇല്ലാത്തതുകൊണ്ടാണ് ഇങ്ങിനെയൊക്കെ' എന്നെല്ലാം പീഡകരെ ന്യായീകരിക്കാതിരിക്കുക. കാര്യങ്ങളെപ്പറ്റി നല്ല ഗ്രാഹ്യമുള്ളവരും പങ്കാളിയെ ചൊല്‍പ്പടിയില് നിര്‍ത്തുകയെന്ന വ്യക്തമായ ലക്ഷ്യമുള്ളവരുമാണ് മിക്കവരും.\nപീഡകരായ വ്യക്തികളെപ്പറ്റി വലിയ പ്രതീക്ഷകള് പുലര്‍ത്താതിരുന്നാല് അടിക്കടിയുള്ള നൈരാശ്യങ്ങള് ഒഴിവാക്കാം.\nഒരു താല്‍ക്കാലികാശ്വാസം മോഹിച്ചോ ഏതു വിധേനയും ബന്ധം നിലനിര്‍ത്താനുള്ള കൊതി കൊണ്ടോ നിങ്ങളുടെ വ്യക്ത്വിത്വത്തെ ബാധിക്കുന്ന കാര്യങ്ങള്‍ക്ക് അനുവാദം മൂളാതിരിക്കുക.\nമുറിവുകള് ഉണങ്ങാന് സമയം നല്‍കാം\nബന്ധം വേര്‍പെടുത്തിയതിനെക്കുറിച്ചുള്ള കുറ്റബോധം, ആ വ്യക്തിയോട് പിന്നെയുമുള്ള പ്രണയം, ആ ബന്ധത്തെക്കുറിച്ചുള്ള ചില നല്ല ഓര്‍മകള് തുടങ്ങിയവ ഇടയ്‌ക്കൊക്കെ മനസില് വരുന്നത് സാധാരണമാണ്. ബന്ധം അവസാനിപ്പിക്കാന് നിങ്ങളെടുത്ത തീരുമാനം തെറ്റായിരുന്നു എന്നോ ആ വ്യക്തിയായിരുന്നു ശരി എന്നതിന്റെയോ തെളിവല്ല അതൊന്നും.\nപങ്കാളി കെടുത്തിക്കളഞ്ഞിരുന്ന നിങ്ങളുടെ സ്വയംമതിപ്പ് തിരിച്ചുപിടിക്കാനുള്ള ശ്രമം നടത്താം. ആവശ്യമെങ്കില് സൈക്കോതെറാപ്പി സ്വീകരിക്കാം.\nസമാന അനുഭവങ്ങള് നേരിട്ടവരുടെ ഓണ്‍ലൈന് കൂട്ടായ്മകളില് ചേരുക.\nപങ്കാളിയെ പ്രകോപിപ്പിക്കാതിരിക്കാനും സന്തോഷിപ്പിച്ചു നിര്‍ത്താനുമൊക്കെ ഉദ്ദേശിച്ച് ആരോഗ്യകരമല്ലാത്ത പല ശീലങ്ങളും നിങ്ങള് സ്വയമറിയാതെ രൂപപ്പെടുത്തിയിട്ടുണ്ടാകാം. ഒരു കാര്യത്തിലും അഭിപ്രായം പറയുകയോ രൂപീകരിക്കുക പോലുമോ ചെയ്യാതിരിക്കുക, ഏതൊരു നടപടിക്കും മുമ്പ് രണ്ടും മൂന്നും തവണ ആലോചിക്കുക, നിങ്ങള് നേതൃത്വം നല്‍കി ചെയ്തിരുന്ന പലകാര്യങ്ങളില് നിന്നും പിന്‍മാറുക തുടങ്ങി വസ്ത്രധാരണം, ഭക്ഷണം എന്നിവയില് വരെ നിങ്ങളുടെ മനസ്സാഗ്രഹിക്കാത്ത മാറ്റങ്ങള് വരുത്തിയിട്ടുണ്ടാവും അവയെ തിരിച്ചറിഞ്ഞ് ഉപേക്ഷിക്കുക.\nഏറെ നാളത്തെ ദുരനുഭവങ്ങള് മനസിന് ഏല്‍പിച്ച മുറിവുകള് ഉണങ്ങാന് സമയമെടുക്കും എന്ന് ഓര്‍ക്കുക.\nചൂഷണം നേരിട്ടവരെ കുറ്റപ്പെടുത്താതെ കൂടെ നിര്‍ത്തി ജീവിതത്തിലേയ്ക്ക് തിരിച്ചുകൊണ്ടുവരാന് ബന്ധുക്കള്‍ക്കും അടുത്ത സുഹൃത്തുക്കള്‍ക്കും കഴിയും.\n(കടപ്പാട്: ഡോ. ഷാഹുല് അമീന്,സൈക്യാട്രിസ്റ്റ്, സെന്റ് തോമസ് ഹോസ്പിറ്റല്, ചങ്ങനാശ്ശേരി)\nContent Highlights: anti dowry, day dowry system in kerala, emotional manipulation, emotional abuse\nAnti Dowry Day 2021\nകല്യാണത്തെ ഉപജീവനമാര്‍ഗമായി ആണുങ്ങളും അവരുടെ വീട്ടുകാരും കാണുന്ന അവസ്ഥയായി- പി.ഗീത\nവിവാഹത്തിനു വേണ്ടിയാണ് പെണ്‍കുട്ടിയെ വളര്‍ത്തുന്നത് എന്ന ചിന്ത ആദ്യം മാറ്റണം -ഷാഹിദ കമാല്\nസകുടുംബം സ്ത്രീധനത്തിനെതിരേ; മാസ് ക്യാംപെയിനുമായി വനിതാ കമ്മീഷൻ\nസ്ത്രീധന പീഡനം: നിയമവും ഓഫീസർമാരുമുണ്ട്; ബോധവത്കരണം കടലാസിൽ മാത്രം\nവില പേശാന് വരുന്നവനെ ആട്ടിയിറക്കാനുള്ള ആര്‍ജവം കാണിക്കാന് എന്തിന് അമാന്തിക്കണം ?


കെഎസ്ആർടിസിക്ക് 100 പുതിയ ബസുകൾ; ഡിസംബറിൽ ലഭിക്കുമെന്ന് മന്ത്രി - Samakalika Malayalam\nകെഎസ്ആർടിസിക്ക് 100 പുതിയ ബസുകൾ; ഡിസംബറിൽ ലഭിക്കുമെന്ന് മന്ത്രി\nBy സമകാലിക മലയാളം ഡെസ്‌ക് | Published: 11th November 2021 07:18 PM |\nLast Updated: 11th November 2021 07:18 PM | A+A A- |\nതിരുവനന്തപുരം: കെഎസ്ആർടിസി വാങ്ങുന്ന 100 പുതിയ ബസുകൾ ഡിസംബറിൽ ലഭിക്കുമെന്ന് ഗതാഗത മന്ത്രി ആന്റണി രാജു നിയമസഭയിൽ പറഞ്ഞു. എട്ട് വോൾവാ എസി സ്ലീപ്പർ ബസും 20 എസി ബസും ഉൾപ്പെടെ 100 ബസുകളാണ് ഡിസംബറിൽ ലഭിക്കുക. പരിസ്ഥിതി സൗഹൃദ ഇന്ധനം പ്രോത്സാഹിപ്പിക്കുന്നതിന്റെ ഭാഗമായി 310 സിഎൻജി ബസുകളും 50 ഇലക്ട്രിക് ബസുകളും വാങ്ങും. നിലവിലുള്ള ഡീസൽ എൻജിനുകൾ സിഎൻജിയിലേക്ക് മാറ്റുന്നതിനുള്ള നടപടികളും പുരോഗമിക്കുകയാണെന്നും മന്ത്രി പറഞ്ഞു.\nകെഎസ്ആർടിസി ബസ് റൂട്ടുകൾ അനുവദിക്കുന്നത് ലാഭത്തിന്റെ അടിസ്ഥാനത്തിൽ മാത്രമല്ലെന്ന് മന്ത്രി പറഞ്ഞു. പൊതുമേഖലാ സ്ഥാപനം എന്ന നിലയിൽ സാമൂഹ്യ പ്രതിബദ്ധത കൂടി കണക്കിലെടുത്താണ് കെഎസ്ആർടിസി ബസ് റൂട്ടുകൾ നിശ്ചയിക്കുന്നത്. എന്നാൽ സ്ഥിരമായി വലിയ നഷ്ടം വരുത്തുന്ന റൂട്ടുകൾ തുടർച്ചയായി നടത്തിക്കൊണ്ടുപോകാൻ കഴിയില്ല. ഓരോ റൂട്ടും പ്രത്യേകമായി വിലയിരുത്തി തുടർച്ചയായി വൻ നഷ്ടത്തിലാകുന്ന സർവീസുകൾ ഇനിയും തുടരാനാവില്ല. എന്നാൽ ആദിവാസി മേഖലകളിൽ ഉൾപ്പെടെ സാമൂഹിക പ്രതിബദ്ധത മുൻനിർത്തി സർവീസ് തുടരേണ്ടതുണ്ടെന്നും മന്ത്രി പറഞ്ഞു.\nജീവനക്കാരോടും പെൻഷൻകാരോടും അനുഭാവപൂർണമായ സമീപനമാണ് സർക്കാരിന്റെത്. ഹൈക്കോടതി വിധിക്ക് വിധേയമായി എം പാനൽ ജീവനക്കാരെ സഹായിക്കാനാണ് സർക്കാർ ശ്രമിക്കുന്നത്. കൂടുതൽ ലാഭകരമായ സിഎൻജി ബസുകൾക്ക് മുൻഗണന നൽകാനാണ് കെഎസ്ആർടിസി ഉദ്ദേശിക്കുന്നത്. ഇലക്ട്രിക് ബസുകൾ വാടകയ്ക്ക് എടുത്തത് നഷ്ടത്തിൽ ആയതിനാൽ കരാർ റദ്ദാക്കുകയാണ്.\nകെഎസ്ആർടിസിയുടെ കെട്ടിടങ്ങൾക്ക് വളരെ പഴക്കമുള്ളതിനാൽ പുനർ നിർമ്മിക്കേണ്ടതുണ്ട്. എന്നാൽ ഇപ്പോഴത്തെ സാമ്പത്തിക നിലയിൽ അതിന് കഴിയില്ല. തദ്ദേശ സ്വയംഭരണ സ്ഥാപനങ്ങളുടെയും ടൂറിസം വകുപ്പിന്റെയും സഹായത്തോടെ കെഎസ്ആർടിസി ബസ് ഡിപ്പോകളിലെ ടോയ്‌ലറ്റുകൾ ആധുനിക രീതിയിൽ നവീകരിക്കുന്ന കാര്യം പരിഗണനയിലാണ്. കിഫ്ബിയുമായി സഹകരിച്ച് ഒരു പദ്ധതിയും തയ്യാറാക്കിയിട്ടുണ്ട്. തമിഴ്‌നാടുമായി ചർച്ച ചെയ്ത് കൂടുതൽ അന്തർ സംസ്ഥാന ബസുകൾ ആരംഭിക്കുവാൻ നടപടി സ്വീകരിക്കും. ഗതാഗത വകുപ്പുമായി ബന്ധപ്പെട്ട എംഎൽഎമാരുടെ ചോദ്യങ്ങൾക്ക് നിയമസഭയിൽ മറുപടി നൽകുകയായിരുന്നു മന്ത്രി.\nകെഎസ്ആർടിസി ബസ് സിഎൻജി ഗതാഗത മന്ത്രി ആന്റണി രാജു Kerala News Kerala vaarthakal Latest News Latest Kerala news latest vaarthakal KSRTC Bus


കൊച്ചി വിമാനത്താവളത്തിലെ ജീവനക്കാരന് തന്റെ അഞ്ച്മാസത്തെ ശമ്പളം ചെലവിട്ടത് കോവിഡ് പ്രതിരോധപ്രവര്‍ത്തനങ്ങള്‍ക്കായി – Media Mangalam\nകൊച്ചി: കൊച്ചി അന്താരാഷ്ട്ര വിമാനത്താവളത്തിലെ ജീവനക്കാരനായ ഡോ. അജിത് രവി തന്റെ അഞ്ച് മാസത്തെ ശമ്പളം സ്വന്തം ആവശ്യങ്ങള്‍ക്കായി ഉപയോഗിച്ചിട്ടില്ല. കോവിഡ് പ്രതിരോധത്തിനായി സംഭാവന ചെയ്തുകൊണ്ടാണ് അജിത് മാതൃകയായിരിക്കുന്നത്. മൂന്ന് കോവിഡ് വിസ്‌ക്കുകളും ഏകദേശം 1500 മാസ്‌കുകളുമാണ് ശമ്പളം ഉപയോഗിച്ച് വാങ്ങി നല്‍കിയത്.\nകൊവിഡ് ലക്ഷണങ്ങള് ഉള്ള ആളുകളുടെ സാംപിള് ശേഖരിക്കുമ്പോള് വില കൂടിയ പിപിഇ കിറ്റ് ഒഴിവാക്കാനാണ് പുതിയ സംവിധാനമായ വിസ്‌ക് വിസകിപ്പിച്ചത്. ഈ കിയോസ്‌ക്കുകളില് സാംപിള് ശേഖരിക്കുന്നവരുടെയും നല്‍കുന്നവരുടെയും സുരക്ഷക്കാവശ്യമായ സംവിധാനങ്ങളെല്ലമുണ്ട് ഇതില്. കുറഞ്ഞ സമയം കൊണ്ട് സാംപിള് ശേഖരിക്കുകയും ചെയ്യാം. 45,200 രൂപയാണ് ഒരെണ്ണത്തിന്റെ നിര്‍മ്മാണച്ചിലവ്. പല സാമൂഹ്യ പ്രവര്‍ത്തനങ്ങള്‍ക്കും നേരത്തെമുതല് അജിത് പങ്കാളി ആയിരുന്നു.\nCovid 19 Kerala pegasus\nഅഫ്ഗാനിസ്ഥാനിലെ ജയിലില് അതിക്രമിച്ച് കയറിയ ഐഎസ് ചാവേര് ഒരു മലയാളി ഡോക്ടര്


പടിപ്പുര: ഏതോ ഒരച്ഛന്\nശ്രീ February 15, 2009 12:32 PM\nമാണിക്യം February 15, 2009 4:38 PM\nഅതോ മകളാണെന്നു തോന്നിയോ?\nസുബോധവും ഭ്രാന്തും ആയി തലനാരിഴയുടെ\nവിത്യാസം മാത്രം!പതിവില് നിന്ന് വിത്യസ്തമായി പറയുകയോ പ്രവര്‍ത്തിക്കുകയോ ചെയ്താല്, ഭ്രാന്തിലേക്ക് സ്ഥാനകയറ്റം കൊടുക്കും ജനം.\nതാങ്ങാനാവാത്ത റ്റെന്‍ഷന് തിരക്ക് ഒപ്പം എത്താന് കഴിയാത്ത മനുഷന് നിസ്സഹായനാവുന്നു.\nനല്ല അവതരണം .. ആശംസകള്!\nചങ്കരന് February 16, 2009 2:44 AM\nഎനിക്കുതോന്നുന്നത് അവള് തനിക്കിട്ടൊരു പണിതന്നതാണെന്നാണ് :) ചുമ്മാതാ കേട്ടോ, നല്ല കഥ.\nമുസാഫിര് February 16, 2009 4:28 PM\nനന്നായി പറഞ്ഞിരിക്കുന്ന ഒരു ചെറിയ കഥ.ആ തലക്കെട്ട് സസ്പന്‍സ് കളഞ്ഞില്ലേന്ന് ഒരു സംശയം.\nsreeNu Guy February 16, 2009 5:03 PM\nകുഞ്ഞന് February 16, 2009 6:17 PM\nപാവം ആ അച്ഛന്..!\nചെറുതെങ്കിലും നല്ല വൃത്തിയുള്ള കഥ.\nമുസാഫിര് ചൂണ്ടിക്കാണിച്ചത് ശ്രദ്ധിക്കുമല്ലൊ.\nപ്രിയ ഉണ്ണികൃഷ്ണന് February 16, 2009 9:45 PM


മുഖ്യമന്ത്രി പിണറായി വിജയന് വീണ്ടും അമേരിക്കയിലെത്തുന്നു. വിദഗ്ധ ചികിത്സയ്ക്കായാണ് അദ്ദേഹം അമേരിക്കയിലേക്ക് വരുന്നത്. മിനസ്സോട്ടയിലെ പ്രശസ്തമായ മയോ ക്ലിനിക്കില് 17 ദിവസത്തെ ചികിത്സക്കായാണ് മുഖ്യമന്ത്രി വിധേയനാകുക. ആഗസ്റ്റ് 19ന് പരിശോധന തുടങ്ങും. ഫൊക്കാന, ഫോമ കണ്‍വന്‍ഷനുകളില് പങ്കെടുക്കാനും, ബാള്‍ട്ടിമൂറിലെ ഹ്യൂമന് വൈറോളജി ഇന്‍സ്റ്റിറ്റ്യൂട്ട് സന്ദര്‍ശിക്കാനും മുഖ്യമന്ത്രി അമേരിക്കയിലെത്തിയിരുന്നു. ജൂലൈ 18 വരെ 13 ദിവസമാണ് അദ്ദേഹം അമേരിക്കയിലുണ്ടായിരുന്നത്. ആ സമയത്ത് അദ്ദേഹം മയോ ക്ലിനിക്കില് പരിശോധനയ്ക്കായി എത്തിയിരുന്നതായാണ് റിപ്പോര്‍ട്ട്.\nസന്ദര്‍ശനത്തില് ഭാര്യ കമലാ വിജയനും മുഖ്യമന്ത്രിക്കൊപ്പമുണ്ടാകും. ചികിത്സാ ചെലവുകള് പൂര്‍ണമായും വഹിക്കുന്നത് സര്‍ക്കാരായിരിക്കും. കഴിഞ്ഞ മാര്‍ച്ച് മൂന്നിന് മുഖ്യമന്ത്രി ചെന്നൈയിലെ അപ്പോളോ ആശുപത്രിയില് ചികിത്സ തേടിയിരുന്നു. എന്നാല് അത് പതിവായുള്ള മെഡിക്കല് പരിശോധന മാത്രമാണെന്നായിരുന്നു സര്‍ക്കാര് നല്‍കിയ വിവരം. മിനസോട്ടയിലാണ് പ്രശസ്തമായ മയോ ക്ലിനിക് സ്ഥിതി ചെയ്യുന്നത്.\nപ്രമേഹം, നാഡികള്, ഹൃദയം, കാന്‍സര് സംബന്ധമായ അസുഖങ്ങള്‍ക്ക് ലോകത്തിലെ ഏറ്റവും മികച്ച ചികിത്സ നല്‍കുന്ന സ്ഥാപനമാണിത്. ഇതിനു മുന്‍പ് അന്നത്തെ പ്രതിരോധ മന്ത്രി എ.കെ. ആന്റണി, നിയമസഭാ സ്പീക്കറായിരുന്ന ജി. കാര്‍ത്തികേയന് എന്നിവരും മയോ ക്ലിനിക്കില് ചികിത്സ തേടിയിരുന്നു.


വിൽക്കാനല്ല, വളർത്താൻ- ഇതു വെറും നാടകം | KSRTC | Kerala | Manorama News\nവിൽക്കാനല്ല, വളർത്താൻ- ഇതു വെറും നാടകം\nപക്ഷം- മറുപക്ഷം January 18, 2021 12:50 AM IST\nബിജു പ്രഭാകർ, തമ്പാനൂർ രവി\nകെഎസ്ആർടിസി – സ്വിഫ്റ്റ് കമ്പനി രൂപീകരണം സംബന്ധിച്ച് യൂണിയനുകളും മാനേജ്മെന്റും തമ്മിലുള്ള തർക്കം പുതിയ തലത്തിലെത്തിയിരിക്കുന്നു. യൂണിയനുകൾക്കെതിരെയും ഒരു വിഭാഗം ജീവനക്കാർക്കെതിരെയും തുറന്നടിച്ച് സിഎംഡി തന്നെ രംഗത്തെത്തി. കെഎസ്ആർടിസിയിൽ നടക്കുന്നതെന്ത് ?5ചോദ്യങ്ങളും അവയ്ക്കുള്ള മറുപടികളും\n? സുശീൽ ഖന്ന റിപ്പോർട്ടിന്റെ അടിസ്ഥാനത്തിൽ കൊണ്ടുവന്ന ഉത്തേജന പാക്കേജ് പോലും പരാജയപ്പെട്ടു. ആ സാഹചര്യത്തിൽ ഒരു വിദഗ്ധ റിപ്പോർട്ടും ഇല്ലാതെ ഇങ്ങനെ കമ്പനിയുണ്ടാക്കിയാൽ നന്നാകും എന്നു പറയുമ്പോൾ സംശയവും വിമർശനവും സ്വാഭാവികമല്ലേ? സ്വകാര്യവൽക്കരണ ദുഷ്ടലാക്കുണ്ടെന്ന ആരോപണവും ഉയരുന്നു.\nബിജു പ്രഭാകർ സിഎംഡി, കെഎസ്ആർടിസി–\nസ്വിഫ്റ്റ് കമ്പനിക്കായി പുതിയ ബസ് വാങ്ങാൻ കിഫ്ബിയിൽ നിന്നെടുത്ത വായ്പ തിരിച്ചടയ്ക്കാൻ ദീർഘദൂര സർവീസുകൾ കൃത്യതയോടെ നടത്തി അതിൽനിന്നുള്ള വരുമാനം ഉപയോഗിക്കുമെന്നും ലാഭം കെഎസ്ആർടിസിക്കു നൽകുമെന്നും വളരെ വ്യക്തമായി കമ്പനിരേഖകളുടെ ആമുഖത്തിൽത്തന്നെ വ്യക്തമാക്കുന്നുണ്ട്. കെഎസ്ആർടിസിയുടെ സിഎംഡി തന്നെയാകും സ്വിഫ്റ്റിന്റെയും ചെയർമാൻ. ഓപ്പറേഷൻ, ട്രാഫിക്, ഇൻഫർമേഷൻ ടെക്നോളജി, അക്കൗണ്ട്സ് വിദഗ്ധരായ4അംഗങ്ങളും ട്രാൻസ്പോർട്ട് വകുപ്പുകളിൽനിന്ന് ഓരോ എക്സ് ഒഫീഷ്യോ അംഗങ്ങളും നാറ്റ്പാക് ഡയറക്ടറും അടങ്ങുന്നതാണ് ഭരണസമിതി. സ്വകാര്യവൽക്കരണമെന്ന സംശയത്തിന് ഒരു അടിസ്ഥാനവുമില്ല.\nതമ്പാനൂർ രവി പ്രസിഡന്റ്, ട്രാൻസ്പോർട്ട്ഡെ മോക്രാറ്റിക് ഫെഡറേഷൻ–\nഇതു പിൻവാതിൽ നിയമനത്തിനു സർക്കാർ കണ്ട കുറുക്കുവഴി മാത്രമാണ്. അല്ലാതെ, കെഎസ്ആർടിസിയുടെ ഉന്നമനത്തിനല്ല. നാലര വർഷമായി ഒന്നും ചെയ്യാതിരുന്ന സർക്കാർ ഇറങ്ങിപ്പോകാൻ4മാസം ബാക്കിനിൽക്കെ അനധികൃത നിയമനത്തിനായി ഒരുക്കുന്ന അണിയറ നാടകമാണ് കമ്പനി രൂപീകരണം. ഇതിനെ ശക്തമായി എതിർക്കും. കേന്ദ്രസർക്കാരിനെപ്പോലെ എല്ലാം സ്വകാര്യവൽക്കരിക്കാനാണു നീക്കം. 10 വർഷമാണ് ഇൗ കമ്പനിയുടെ കാലാവധിയെന്നു പറയുന്നു. 10 വർഷം കഴിഞ്ഞാൽ ഇതു മറ്റു സ്വകാര്യ കമ്പനികളുടെ ഓഹരിയും ക്ഷണിച്ച് രൂപമാറ്റം വരുത്തും. കെഎസ്ആർടിസി കേരളത്തിനു നഷ്ടമാകും.\n? കെഎസ്ആർടിസിയുടെ സ്ഥലം ഇത്തരത്തിൽ വീതംവച്ചു നൽകുന്നതിനെക്കുറിച്ചു വിമർശനമുയർന്നു. ഇൗ സ്ഥലം പിന്നീടു നഷ്ടമാകുമെന്നതാണ് ആശങ്ക.\nടിക്കറ്റ് ഇതര വരുമാനം ലഭിച്ചില്ലെങ്കിൽ കെഎസ്ആർടിസിക്ക് ഇനിയും പിടിച്ചുനിൽക്കാനാകില്ല. കെഎസ്ആർടിസിയുടെ വസ്തുവകകൾ എല്ലാം വിൽക്കണമെന്നായിരുന്നു സുശീൽ ഖന്ന റിപ്പോർട്ട്. അതെങ്ങനെ നടപ്പാക്കാനാകും? അതിൽനിന്നു വ്യത്യസ്തമായി ഇൗ സ്ഥലങ്ങൾ ഗുണപരമായി വിനിയോഗിക്കും. മൂന്നാറിലെ സ്ഥലത്ത് 100 മുറികളുള്ള ഹോട്ടൽ നിർമിക്കാനാണ് കെടിഡിസിയുമായി ചർച്ച നടത്തുന്നത്. ഇതിനെ എതിർക്കുന്നതിലല്ല കാര്യം. ഇവിടെ കെഎസ്ആർടിസി ജീവനക്കാർക്കു കുറഞ്ഞ നിരക്കിൽ താമസിക്കാൻ അവകാശവാദം ഉന്നയിക്കുന്നതിലേക്കാണു നമ്മൾ മാറേണ്ടത്. അതുപോലെ വികാസ് ഭവനിലെ സ്ഥലത്തും നല്ല വരുമാനമുണ്ടാക്കാൻ കഴിയുന്ന മാസ്റ്റർപ്ലാൻ തയാറാക്കും. സ്ത്രീകൾക്കു രാത്രി വിശ്രമിക്കുന്നതിനുള്ള മുറികൾ, ഷീ ഹോട്ടൽ ഉൾപ്പെടെ ആസൂത്രണം ചെയ്യുന്നു.\nകെഎസ്ആർടിസിയുടെ തമ്പാനൂർ ഡിപ്പോയും 3.5 ഏക്കർ സ്ഥലവും 30 വർഷത്തേക്ക് കിഫ്ബിക്കു കൊടുക്കുന്നുവെന്നാണു പറയുന്നത്. ഇൗ സ്ഥലത്തിന് കെഎസ്ആർടിസിക്കു തന്നെ പട്ടയമുണ്ടോ എന്നു സംശയമുണ്ട്. പിന്നെ എങ്ങനെയാണ് 30 വർഷം കഴിഞ്ഞു തിരിച്ചു ചോദിക്കാനാകുക? നേരത്തേ കെടിഎഫ്സിയുമായി ചേർന്നു നിർമിച്ച ഷോപ്പിങ് കോംപ്ലക്സുകൾ നഷ്ടത്തിൽ കിടക്കുന്നത് നമുക്കു മുന്നിലെ ഉദാഹരണമാണ്. തേവരയിൽ 5.5 ഏക്കർ ഇതുപോലെ ഷോപ്പിങ് കോംപ്ലക്സുകളുടെ നിർമാണത്തിന് എച്ച്എൽഎൽ എന്ന പൊതുമേഖലാ സ്ഥാപനത്തിനു നൽകാനാണു തീരുമാനം. ഇൗ സ്ഥാപനത്തെ കേന്ദ്രസർക്കാർ വിൽപനയ്ക്കു വച്ചിരിക്കുകയാണ്. വൻകിട വ്യവസായികളാണ് ഇത് ഏറ്റെടുക്കാൻ പോകുന്നത്. അപ്പോൾ തേവരയിലെ കെഎസ്ആർടിസി വക സ്ഥലത്തിന്റെ ഭാവിയും ആശങ്കയിലാകും.\n? ബസുകൾ കൂടുതൽ ഓടിക്കുക, യാത്രക്കാരെ ആകർഷിക്കുക, അങ്ങനെ വരുമാനം ഉണ്ടാക്കുക എന്നതിലല്ലേ കൂടുതലായി ശ്രദ്ധിക്കേണ്ടത്.\nശരിയാണ്. 101 ബസുകളാണ് നാലരവർഷത്തിനിടെ വാങ്ങാൻ കഴിഞ്ഞത്. പക്ഷേ, 900 സിഎൻജി ബസുകൾ തരാമെന്നു പറഞ്ഞപ്പോൾ എതിർത്തതും കെഎസ്ആർടിസിയുടെ ഉന്നതർ തന്നെയായിരുന്നു.\nയുഡിഎഫിന്റെ കാലത്ത് 5000 ബസുകൾ ഓടിയിരുന്നു. ഇപ്പോൾ ബസ് മൂവായിരത്തിലേക്കെത്തി. കൂടുതൽ ബസ് നിരത്തിലിറക്കി ഓടിച്ച് കൂടുതൽ വരുമാനം നേടുകയായിരുന്നു വേണ്ടത്. നാലര വർഷത്തിനിനിടെ വെറും 101 ബസാണ് ഇൗ സർക്കാർ വാങ്ങിയത്. ഭരണം തീരാൻ മൂന്നു മാസം ബാക്കി നിൽക്കെ പറയുന്നത് 3000 ബസ് വാങ്ങുമെന്നാണ്.\n? സിഎൻജി ബസുകൾക്കെതിരെ എതിർപ്പ് ഉയരുന്നതിനെക്കുറിച്ച്...\nസിഎൻജി ബസുകൾ രാജ്യമാകെ ഓടുന്നു. പക്ഷേ, കേരളത്തിൽ ഓടാൻ ചിലർ അനുവദിക്കില്ല. കെഎസ്ആർടിസിയുടെ സിഎൻജി ബസ് കൊച്ചി ഡിപ്പോയിൽ ഉപയോഗിക്കാതെ മാറ്റിയിട്ടിരുന്നു. 220 കിലോമീറ്റർ മാത്രമേ ഓടൂ എന്നതാണു കാരണമായി പറഞ്ഞിരുന്നത്. ഇതു വലിയ നഷ്ടമാണെന്നായിരുന്നു വാദം. ഒരു ദിവസം അത് ഓടിക്കാൻ നിർദേശം നൽകി. 367 കിലോമീറ്റർ ഓടിയാണ് ബസ് നിന്നത്. ബസ് സർവീസിനയച്ചു. കിലോമീറ്ററിന് 41 രൂപ വരെ വരുമാനം കിട്ടി. സിഎൻജി ബസുകൾ നഷ്ടമാണെന്ന് ഒരുവിഭാഗം ഉദ്യോഗസ്ഥർ തെറ്റിദ്ധരിപ്പിക്കുകയായിരുന്നു.\nസിഎൻജി ബസുകളെപ്പറ്റി എവിടെയാണു മാതൃക പറയുന്നത്. ലാഭകരമായി എന്ത് റിപ്പോർട്ടാണു കാണിക്കാനുള്ളത്? ഇതു ബോധ്യപ്പെടുത്താനായാൽ ആരും സിഎൻജിയെ എതിർക്കില്ല. രാജ്യത്ത് ഏതെങ്കിലും കോർപറേഷനുകൾ ഇത് ഉപയോഗിക്കുന്നുവെങ്കിൽ, ആ മാതൃക കാണിച്ചാൽ അതിവിടെ നടപ്പാക്കുന്നതിൽ തെറ്റില്ല.\n? കോടതിവിധി അനുസരിച്ച് എണ്ണായിരത്തിലധികം പേരെ പിരിച്ചുവിട്ടു. 7000 ജീവനക്കാർ ഇനിയും അധികമെന്നു പറയുന്നു. അപ്പോഴാണ് കമ്പനി രൂപീകരണവും ആയിരക്കണക്കിന് ആളെ നിയമിക്കുമെന്നും പറയുന്നത്. പ്രഫഷനലായ ഉദ്യോഗസ്ഥരില്ലാത്തതാണ് മുകൾത്തട്ടിലെ പിടിപ്പുകേടിനു കാരണമെന്നും സുശീൽ ഖന്ന റിപ്പോർട്ടിലുണ്ട്.\nഡിടിഒയുടെ പ്രവൃത്തിപരിചയം പോലുമില്ലാത്ത ഉദ്യോഗസ്ഥരായിരുന്നു ഓപ്പറേഷൻസ് മാനേജരായി ജോലി നോക്കിയിരുന്നത്. ഇതൊക്കെ മുകളിൽനിന്നു താഴെത്തട്ടു വരെ ബാധിച്ചു. ഐടി, കൊമേഴ്സ്, അക്കൗണ്ട്സ്, എച്ച്ആർ വിഭാഗങ്ങളിലേക്ക് 20 വിദഗ്ധരെ റിക്രൂട്ട് ചെയ്തുകഴിഞ്ഞു. പിരിച്ചുവിട്ടവരിൽ 10 വർഷവും 240 ഡ്യൂട്ടിയും തികച്ചവരെയാണ് തിരിച്ചെടുക്കാൻ ആലോചിക്കുന്നത്. ഇതിനു കൃത്യമായ മാനദണ്ഡമുണ്ട്. സ്വിഫ്റ്റ് എന്ന കമ്പനിയിൽ ഒരു ജീവനക്കാരനും സ്ഥിരമല്ല. അവിടെ ജോലിക്കു പ്രത്യേക മാനദണ്ഡങ്ങളും വച്ചിട്ടുണ്ട്. കെഎസ്ആർടിസിയിൽ നിന്നുള്ള എംപാനൽ ജീവനക്കാർക്ക് ആ മാനദണ്ഡങ്ങളിൽ ജോലിചെയ്യാമെങ്കിൽ ജോലി നൽകും. അല്ലാതെ ആരെയും സ്ഥിരമാക്കാനാകില്ല.\nപിരിച്ചുവിട്ട എംപാനലുകാരായ 8000 പേരെ തിരിച്ചെടുക്കാനാണെങ്കിൽ ഇതിനായി ഒരു ഓർഡിനൻസിന്റെ ആവശ്യമല്ലേയുള്ളൂ. സർക്കാർ അതു ചെയ്യാതെ കമ്പനി രൂപീകരിക്കുന്നത് അവരെ ഒഴിവാക്കി സ്വന്തം പാർട്ടിക്കാരെ തിരുകിക്കയറ്റാനാണ്. പ്രഫഷനൽ ഉദ്യോഗസ്ഥരെന്നു പറഞ്ഞ് പുറത്തുനിന്നു കൊണ്ടുവരുന്നതും സ്വന്തക്കാരെയാണ്. കെഎസ്ആർടിസിയിലെ ഫീൽഡ് അറിയാവുന്ന പരിചയസമ്പന്നരെ ഒഴിവാക്കരുത്.\nതയാറാക്കിയത്: എ.എസ്. ഉല്ലാസ്\nEnglish Summary: What happened in KSRTC?


വേമ്പനാടിനെ സംരക്ഷിക്കാന് | | Water Day | 532416 | environmental issue/water\nസുസ്ഥിര വികസനമെന്ന് ലക്ഷ്യം മുന്‍നിര്‍ത്തിയാണ് ഇത്തവണ ജലദിനം കടന്നുവരുന്നത്. ജലസംബന്ധിയായ പ്രശ്‌നങ്ങള്‍ക്ക് സുസ്ഥിര വികസനത്തിലൂടെ പരിഹാരം കണ്ടെത്താനാകണം.\nസുസ്ഥിര വികസനത്തിന്റെ ഭാഗമായി 'സെന്റര് ഫോര് വാട്ടര് റിസോഴ്‌സസ് ഡെവലപ്പ്‌മെന്റ് ആന്‍ഡ് മാനേജ്‌മെന്റ് ' ( ഇണഞഉങ ) ഇത്തവണ 'സേവ് പമ്പ, സേവ് വേമ്പനാട്' എന്ന ക്യാംപയിനാണ് തുടക്കമിടുന്നത്. അന്താരാഷ്ട്ര പ്രാധാന്യമുളള വേമ്പനാട് തണ്ണീര്‍ത്തടത്തിന്റെ സംരക്ഷണമാണ് ഈ ക്യാംപയിനിന്റെ ലക്ഷ്യം.\nപമ്പ, അച്ചന്‍കോവില്, മണിമല, മീനച്ചില്, മൂവാറ്റുപുഴ തുടങ്ങി അഞ്ചു നദികളെ ആശ്രയിച്ചാണ് വേമ്പനാട് തണ്ണീര്‍ത്തടത്തിന്റെ നിലനില്‍പ്. അതില് ഏറ്റവും പ്രധാനം പമ്പയാണ്. വേമ്പനാടിന്റെ ജൈവ\nസുസ്ഥിര വികസനത്തിന്റെ ഭാഗമായി 'സെന്റര് ഫോര് വാട്ടര് റിസോഴ്‌സസ് ഡെവലപ്പ്‌മെന്റ് ആന്‍ഡ് മാനേജ്‌മെന്റ് ' ( CWRDM ) ഇത്തവണ 'സേവ് പമ്പ, സേവ് വേമ്പനാട്' എന്ന ക്യാംപയിനാണ് തുടക്കമിടുന്നത്. അന്താരാഷ്ട്ര പ്രാധാന്യമുളള വേമ്പനാട് തണ്ണീര്‍ത്തടത്തിന്റെ സംരക്ഷണമാണ് ഈ ക്യാംപയിനിന്റെ ലക്ഷ്യം.\nപമ്പ, അച്ചന്‍കോവില്, മണിമല, മീനച്ചില്, മൂവാറ്റുപുഴ തുടങ്ങി അഞ്ചു നദികളെ ആശ്രയിച്ചാണ് വേമ്പനാട് തണ്ണീര്‍ത്തടത്തിന്റെ നിലനില്‍പ്. അതില് ഏറ്റവും പ്രധാനം പമ്പയാണ്. വേമ്പനാടിന്റെ ജൈവവൈവിദ്ധ്യവും മത്സ്യസമ്പത്തും മുഖ്യമായും പമ്പയെ ആശ്രയിച്ചാണ് നിലകൊള്ളുന്നത്. അതുകൊണ്ട് തന്നെ പമ്പയുടെ സംരക്ഷണത്തിലൂടെ മാത്രമേ വേമ്പനാടിയേയും സംരക്ഷിക്കാനാവൂ.\n'സേവ് പമ്പ സേവ് വേമ്പനാട്'എന്ന ക്യാംപെയിന് മുമ്പേ തന്നെ പമ്പയെ സംരക്ഷിക്കുന്നതിനുള്ള നടപടികള് സി.ഡബ്ല്യൂ.ആര്.ഡി.എം. നടപ്പിലാക്കിയിരുന്നു. യൂറോപ്യന് യൂണിയന്റേയും പി ഡബ്ല്യൂ ആര്‍ഡിയുടേയും സഹകരണത്തോടെയായിരുന്നു അത്. ഇതുമായി ബന്ധപ്പെട്ടുള്ള പ്രവര്‍ത്തന റിപ്പോര്‍ട്ടുകള് ഗവണ്‍മെന്റിന് സമര്‍പ്പിച്ചിട്ടുമുണ്ട്.\nപമ്പ നേരിടുന്ന ഏറ്റവും വലിയ പ്രശ്‌നം മാലിന്യമാണ്. ഒരു സമഗ്രമായ വീക്ഷണത്തിലൂടെ മാത്രമേ അത് മറികടക്കാന് സാധിക്കൂകയുള്ളൂവെന്ന്, സി.ഡബ്ല്യൂ.ആര്.ഡി.എം. വാട്ടര് ക്വാളിറ്റി ഡിവിഷന് തലവന് പി.എസ്.ഹരികുമാര് പറയുന്നു. അതിന് എല്ലാ വാട്ടര് റിസോഴ്‌സുകളുടേയും ഒന്നിച്ചുള്ള പ്രവര്‍ത്തനം ആവശ്യമാണ്.\nമാലിന്യം അടിഞ്ഞു കൂടുന്നത് ഒരു നദിയുടെ ഒഴുക്കിനെ ആശ്രയിച്ചാണ്. നല്ല ഒഴുക്കുള്ള സമയമാണെങ്കില് മാലിന്യം അടിഞ്ഞുകൂടുന്നത് ഒരു പരിധി വരെ കുറയും. എന്നാല് ശബരിമല സീസണ് പമ്പയിലെ ഒഴുക്ക് കുറയുന്ന സമയമാണ്. അത് മറികടക്കാന് ജലസംഭരണികളുടെ സേവനം ലഭ്യമാക്കിയേ കഴിയൂ. കക്കി റിസര്‍വോയറിലും മറ്റും ജലത്തിന്റെ പ്രൊഡക്ഷന് കപ്പാസിറ്റി കൂട്ടിയാല് ഒഴുക്ക് വര്‍ധിപ്പിക്കുന്നതിനും അതുവഴി മാലിന്യം അടിഞ്ഞ് കൂടുന്നത് തടയുന്നതിനും സാധിക്കും - ഹരികുമാര് ചൂണ്ടിക്കാട്ടി.\nട്രീറ്റ്‌മെന്റ് സിസ്റ്റം കൂടി നടപ്പിലാക്കാന് സാധിക്കുകയാണെങ്കില് ക്രമേണ പമ്പ മാലിന്യവിമുക്തമാകുക തന്നെ ചെയ്യും. ശബരിമലക്കും പമ്പക്കുമിടയില് ഒരു ട്രീറ്റ്‌മെന്റ് പ്ലാന്റിന്റെ നിര്‍മ്മാണ പ്രവര്‍ത്തനങ്ങള് ഏറെക്കുറെ പൂര്‍ത്തിയായിട്ടുണ്ട്. അതിനുപുറമേ പഞ്ചായത്തുകളുടേയും മറ്റു ലോക്കല് ബോഡികളുടേയും സഹായത്തോടെ അവിടെയുള്ള വെള്ളം ട്രീറ്റ് ചെയ്ത് വിടാന് സാധിച്ചാല് പമ്പയെ കുറേക്കൂടി സംരക്ഷിക്കാന് പറ്റുമെന്നാണ് കരുതുന്നതെന്നും ജലശാസ്ത്രജ്ഞനായ ഹരികുമാര് പറയുന്നു. ഇതിന് പുറമേ പമ്പ സംരക്ഷിക്കേണ്ടതിന്റെ ആവശ്യകതയെ കുറിച്ച് പഞ്ചായത്ത് ലോക്കല് ബോഡി തലത്തില് സെമിനാറുകളും ക്ലാസുകളും സംഘടിപ്പിക്കാനും സി.ഡബ്ല്യൂ.ആര്.ഡി.എം.ശ്രമിക്കുന്നുണ്ട്.\nമണലൂറ്റാണ് പമ്പ നേരിടുന്ന മറ്റൊരു വലിയ പ്രശ്‌നം. അതില്ലാതാക്കാന് പൂര്‍ണ്ണമായും കഴിയില്ല അതുകൊണ്ട് അതിനായി ശാസ്ത്രീയമായ വഴി സ്വീകരിക്കണം. അതിനുള്ള പഠനങ്ങള് ആരംഭിക്കണം. പമ്പയില് നിന്നു തുടങ്ങി കേരളത്തിലെ മുഴുവന് നദികളേയും സംരക്ഷിക്കുകയും മാലിന്യവിമുക്തമാക്കുകയും ചെയ്യുന്ന ഒരു സുസ്ഥിര വികസനമാണ് സെന്റര് ഫോര് വാട്ടര് റിസോഴ്‌സസ് ഡെവലപ്പ്‌മെന്റ് ആന്‍ഡ് മാനേജ്‌മെന്റിന്റെ ലക്ഷ്യം. കേരളത്തിലെ നദികളെ കുറിച്ച് സെന്റര് ഫോര് വാട്ടര് റിസോഴ്‌സസ് ഡെവലപ്പ്‌മെന്റ് ആന്‍ഡ് മാനേജ്‌മെന്റ് പഠനം തുടങ്ങിക്കഴിഞ്ഞതായും ഹരികുമാര് അറിയിച്ചു.\nനദികള് ഇല്ലെങ്കില് മനുഷ്യര് ഇല്ല. നമ്മുടെ ശരീരത്തിലെ ഞരമ്പുകള് പോലയാണ് നദികളും. നദികള് ജീവനാഡികളാണ്. രക്തയോട്ടം ഇല്ലതായാല് നമ്മള്‍ക്ക് ജീവിക്കാനാകുമോ അതുപോലെയാണ് നദികള് ഇല്ലാതായാലും.


മോഷണം; അര്‍ണബ് ഗോസ്വാമിക്കെതിരെ ക്രിമിനല് കേസ് ഫയല് ചെയ്ത് ടൈംസ് നൗ\nWednesday 17th May 2017 2:55pm\nന്യൂദല്‍ഹി: മുന്‍ജീവനക്കാരനും റിപ്പബ്ലിക് ടിവിയുടെ സ്ഥാപകനുമായ അര്‍ണബ് ഗോസ്വാമിക്കെതിരെ ക്രിമിനല് കേസ് ഫയല് ചെയ്ത് ടൈംസ് നൗ ചാനല്. മോഷണക്കുറ്റമാണ് അര്‍ണബിനെതിരെ ആരോപിച്ചിരിക്കുന്നത്.\nഅര്‍ണബിനെ കൂടാതെ ടൈംസ് നൗവിലെ മുന് ജീവനക്കാരിയായിരുന്ന പ്രേമ ശ്രീദേവിക്കെതിരെയും ബെന്നറ്റ്, കോള്‍മാന് ആന്‍ഡ് കോപ്പറേറ്റീവ് ലിമിറ്ററ്റ് കേസ് ഫയല് ചെയ്തിട്ടുണ്ട്. പകര്‍പ്പവകാശ ലംഘനത്തിന്റെ പേരിലാണ് ഇവര്‍ക്കെതിരെ കേസ് നല്‍കിയത്.\nDont Miss വിവാഹ വാഗ്ദാനം നല്‍കി വഞ്ചിച്ചയാളെ കല്ല്യാണ പന്തലില് നിന്ന് തോക്ക് ചൂണ്ടി യുവതി കടത്തി കൊണ്ടുപോയി\nആസാദ് മൈദാന് പൊലീസില് നല്‍കിയ പരാതിയില് സെക്ഷന് 378, 379, 403, 405, 406, 409, 411, 414, 418 വകുപ്പുകളാണ് ചുമത്തിയിരിക്കുന്നത്. ഇതിന് പുറമെ 66-B, 72 ,ഐ.ടി ആക്ടിലെ 72-A , 2000 തുടങ്ങിയ വകുപ്പുകളും ചുമത്തിയിട്ടുണ്ട്.\nമോഷണം, ക്രിമിനല് ഗൂഢാലോചന, വിശ്വാസ വഞ്ചന, വസ്തുവകകളുടെ ദുരുപയോഗം എന്നീ കുറ്റകൃത്യങ്ങളാണ് ആരോപിച്ചിരിക്കുന്നത്. മെയ്6നും മെയ് 8 നും റിപ്പബ്ലിക് ടിവി സംപ്രേക്ഷണം നടത്തിയത് ബി.സി.സി.എല്ലിന്റെ ഐ.പി ആര് ലംഘനമാണെന്നും പരാതിയില് പറയുന്നു.\nചാനലിന്റെ എഡിറ്റര് ഇന് ചീഫായി ജോലി ചെയ്തുകൊണ്ടിരിക്കെയാണ് അര്‍ണബ് ടൈംസ് നൗവില് നിന്നും പുറത്തുപോകുന്നത്.\nമെയ്6ന് സംപ്രേക്ഷണം ആരംഭിച്ച റിപ്പബ്ലിക് ചാനല് ആര്.ജെ.ഡി നേതാവ് ലാലുപ്രസാദ് യാദവിനെതിരെ ആഞ്ഞടിച്ചാണ് സംപ്രേക്ഷണം ആരംഭിച്ചത്. ലാലു പ്രസാദ് യാവും മുന് ആര്.ജെ.പി എം.പി ഷഹാബുദ്ധീനുമായുള്ള ഓഡിയോ ടേപ്പും ചാനല് പുറത്തുവിട്ടിരുന്നു.\nDont Miss ഭരണം വരും, പോകും പക്ഷേ, പ്രതികാര നടപടി പാടില്ല; സുബ്രഹ്മണ്യന് സ്വാമിയുടെ നിലവാരത്തിലേക്ക് മോദി താഴരുത്; പരിഹാസവുമായി അഡ്വ. ജയശങ്കര്\nഇതിന് പിന്നാലെ ശ്രീദേവിയും സുനന്ദ പുഷ്‌കറും തമ്മിലുള്ള ഓഡിയോ സംഭാഷണവും പുറത്തുവിട്ടിരുന്നു. എന്നാല് ഈ രണ്ട് സംഭാഷണ ശകലങ്ങളും ടൈംസ് നൗവില് ജോലി ചെയ്തുകൊണ്ടിരിക്കെ അര്‍ണബും ശ്രീദേവിയും എടുത്തതായിരുന്നെന്നാണ് ടൈംസ് നൗ ആരോപിക്കുന്നത്. തങ്ങളുടെ ചാനലിന് വേണ്ടി ഉപയോഗിച്ച വാര്‍ത്തകള് സ്വന്തം ചാനലില് പ്രദര്‍ശിപ്പിക്കുകയായിരുന്ന അര്‍ണബ് എന്ന് ടൈംസ് നൗ നല്‍കിയ പരാതിയില് പറയുന്നു.\nകാഴ്ചക്കാരെ കൂട്ടുന്നതിനായി കൃത്രിമത്വം കാട്ടുന്നതായി ചാനലിനെതിരെ ആരോപണം ഉയര്‍ന്നിരുന്ന പശ്ചാത്തലത്തില് ന്യൂസ് ബ്രോഡ്കാസ്റ്റേഴ്സ് അസോസിയേഷന് ഉടമകള് ചാനലിനെതിരെ പരാതി നല്‍കിയിരുന്നു.


പരവൂര് അപകടത്തെച്ചൊല്ലി ഉദ്യോഗസ്ഥര് തമ്മില് രൂക്ഷ തര്‍ക്കം; റവന്യൂ - പൊലീസ് വകുപ്പുകള് നേര്‍ക്കുനേര്\nKollam, First Published Apr 16, 2016, 8:04 AM IST\nതിരുവനന്തപുരം: പരവൂര് അപകടത്തെച്ചൊല്ലി റവന്യൂ, പൊലീസ് ഉദ്യോഗസ്ഥര് തമ്മില് തര്‍ക്കം രൂക്ഷമാകുന്നു. നിരോധിത ഉത്തരവു നിലനില്‍ക്കുന്നതിനിടെ വെടിക്കെട്ട് നടക്കാന് പോകുന്ന വിവരം പൊലീസ് സ്റ്റേഷനിലെത്തി അറിയിച്ചിട്ടും നടപടിയുണ്ടായില്ലെന്ന് കൊല്ലം തഹസില്‍ദാര് സജിമോന് ആരോപിച്ചു. എന്നാല് രാത്രി 12 മണിവരെ ക്ഷേത്രത്തിലുണ്ടായിരുന്ന തഹസില്‍ദാര് വെടിക്കെട്ട് സുഗമമായി നടക്കുന്നതുകണ്ട് വീട്ടിലേക്ക് പോയെന്നും കളക്ടറെയോ എഡിഎമ്മിനെയോഅറിയിച്ചിട്ടില്ലെന്നും ഫോണ് രേഖകള് പുറത്തുവിട്ടു പൊലീസ് തിരിച്ചടിച്ചു.\nപരവൂര് ദുരന്തത്തില് വീഴ്ച പറ്റിയ പൊലീസുകാര്‍ക്കെതിരെ നടപടിവേണമെന്ന് ആഭ്യന്തര സെക്രട്ടറിയും, അല്ല കൂട്ടുത്തരവാദിത്വമാണ് വേണ്ടെതെന്നും ജില്ലാ ഭരണകൂടത്തിന്റെ ഭാഗത്താണ് വീഴ്ചയെന്നുമുള്ള നിലപാടില് ഡിജിപിയും നില്‍ക്കുന്നു. താഴേ തലം മുതല് ഉന്നതതലം വരെ പരവൂര് വെടിക്കെട്ട് അപകടത്തിന്റെ പേരില് ചേരിപ്പോരു മുറുകയാണ്.\nകൊല്ലം തഹസില്‍ദാറുടെ വെളിപ്പെടുത്തലാണു പൊലീസിനെ വീണ്ടും കുരുക്കിലാക്കിയത്. കളക്ടറുടെ നിരോധന ഉത്തരവുമായി രാവിലെതന്നെ ക്ഷേത്രത്തിലെത്തിയിരുന്നു. വെടിക്കെട്ട് നടത്താനുള്ള നീക്കമറിഞ്ഞു ക്ഷേത്ര ഭാരവാഹികളെ സമീപിച്ചു. പിന്നീട് പരവൂര് സിഐ ഓഫീസിലെത്തി അറിയിച്ചുവെങ്കിലും നിസ്സഹകരണ സമീപമാണ് ഉണ്ടായതെന്ന് തഹസില്‍ദാര് സജിമോന് പറഞ്ഞു. വെടിക്കെട്ട് തുടങ്ങിയ ശേഷം രാത്രി 12 മണിക്കാണു തിരുവനന്തപുരത്തേക്കു പോയതെന്നും അദ്ദേഹം പറഞ്ഞു.\nഎന്നാല് ക്രൈം ബ്രാഞ്ചും സ്‌പെഷ്യല് ബ്രാഞ്ചും ശേഖരിച്ച തഹസില്‍ദാറിന്റെ ഫോണ് വിശദാംശങ്ങള് ചൂണ്ടികാട്ടിയാണു പൊലീസിന്റെ പ്രതികരണം. രാത്രി 12നു കൊല്ലത്തുനിന്നും ട്രെയിനില് തഹസില്‍ദാര് തിരുവനന്തപുരത്തേക്ക് പോയിരുന്നു. രാവിലെ 3.19നു വില്ലേജ് ഓഫീസര് വിളിച്ചപ്പോഴാണു തഹസില്‍ദാര് വിവരം അറിയുന്നത്. 6.20നാണു പിന്നീട് സ്ഥലത്തെത്തിയത്.\nഎല്ലാം സുഗമമായി നടക്കുന്നുവെന്നറിഞ്ഞു പോയ ഉദ്യോഗസ്ഥ എഡിഎമ്മിനെയും കളക്ടറെയും വിളിക്കുകയോ പരാതി പറയുകയോ ചെയ്തിട്ടില്ലെന്നാണു പൊലീസ് ഭാഷ്യം. ജുഡിഷ്യല് അന്വേഷണം പ്രഖ്യാപിച്ചിരിക്കുന്ന സാഹചര്യത്തില് സ്വന്തം ചേരിയിലെ ഉദ്യോഗസ്ഥരെ സംരക്ഷിക്കാനാണ് ഉന്നത ഉദ്യോഗസ്ഥരുടെ നീക്കം.\nOmicron : ഒമിക്രോൺ, വിമാനത്താവളങ്ങളിലെ സ്ഥിതി വിലയിരുത്തും, സംസ്ഥാനങ്ങളുടെ ഉന്നതതല യോഗം വിളിച്ച് കേന്ദ്രം\nMaruti Eeco : സുരക്ഷ മുഖ്യം ഇക്കോയ്ക്ക് എയർബാഗുകളുമായി മാരുതി, വിലയും കൂടും


സ്‌കോഡ തങ്ങളുടെ എന്യാക് എന്ന ആദ്യ ഇലക്ട്രിക്ക് എസ്യുവിയെ വെളിപ്പെടുത്തി – Tip of India News\nസ്‌കോഡ തങ്ങളുടെ എന്യാക് എന്ന ആദ്യ ഇലക്ട്രിക്ക് എസ്യുവിയെ വെളിപ്പെടുത്തി\nBy Correspondent\t On Feb 14, 2020\nതങ്ങളുടെ ആദ്യ ഇലക്ട്രിക്ക് വാഹനത്തിന്റെ പേര് വെളിപ്പെടുത്തി ചെക്ക് റിപ്പബ്‌ളിക്കന് വാഹന നിര്‍മ്മാതാക്കളായ സ്‌കോഡ. എന്യാക് എന്നായിരിക്കും തങ്ങളുടെ ആദ്യ ഇലക്ട്രിക്ക് എസ്‌യുവി അറിയപ്പെടുക എന്ന് കമ്പനി അറിയിച്ചു.\nസ്‌കോഡയുടെ 125 വര്‍ഷത്തെ ചരിത്രത്തില് പുതിയൊരു അധ്യായത്തിനാണ് എന്യാക് തുടക്കം കുറിക്കുന്നത്. ഇലക്ട്രിക്ക് വാഹനങ്ങള്‍ക്കായി വികസിപ്പിച്ച അയോണ് മൊഡുലാര് ഇലക്ട്രിഫിക്കേഷന് ടൂള്‍കിറ്റ് (MEB) പ്ലാറ്റ്‌ഫോമില് നിര്‍മ്മിക്കുന്ന സ്‌കോഡയുടെ ആദ്യത്തെ ഇലക്ട്രിക്ക് കാറാണിത്.\nസിറ്റിഗോ iV എന്നൊരു ഇലക്ട്രിക്ക് കാറിനെ ഇതിനോടകം തന്നെ സ്‌കോഡ വിപണിയില് എത്തിച്ചിട്ടുണ്ട്. ഇലക്ട്രിക്ക് വാഹനങ്ങള്‍ക്കായുള്ള iV ഉപ ബ്രാന്‍ഡിലാവും എന്യാക് വിപണിയില് വില്‍പ്പനയ്ക്ക് എത്തുക. 2022 -ന്റെ അവസാനത്തോടെ വാഹനത്തെ വിപണിയില് അവതരിപ്പിക്കാനാണ് കമ്പനി ലക്ഷ്യമിടുന്നത്.\nസാധാരണയായി സ്‌കോഡ എസ്‌യുവികളുടെ പേര് Q എന്ന അക്ഷരത്തിലാണ് അവസാനിപ്പിക്കുന്നത്. ഇലക്ട്രിക്ക് വാഹനം എന്ന് സൂചിപ്പിക്കുന്നതിനാണ് പവര്‍ട്രെയ്‌നിനെ ‘E’യില് ആരംഭിക്കുന്ന പേരു തന്നെ സ്‌കോഡ തെരഞ്ഞെടുത്തതും.\nവിപണിയില് എസ്‌യുവി മോഡലുകള്‍ക്ക് പ്രിയം ഏറിയതോടെയാണ് ആദ്യ ഇലക്ട്രിക്ക് വാഹനം ഈ ശ്രേണിയില് അവതരിപ്പിക്കുന്നതെന്നും കമ്പനി അറിയിച്ചു. ഇലക്ട്രിക്ക് വാഹനങ്ങളുടെ വികസനത്തിനായി അടുത്ത വര്‍ഷത്തിനകം 200 കോടി യൂറോ (15,518 കോടിയോളം രൂപ) നിക്ഷേപിക്കാനും സ്‌കോഡയ്ക്കു പദ്ധതിയുണ്ട്.\nവിഷന് ഇന് എസ്‌യുവിയുടെ കണ്‍സെപ്റ്റ് മോഡലിനെ അടുത്തിടെയാണ് സ്‌കോഡ വിപണിയില് അവതരിപ്പിച്ചത്. കമ്പനിയുടെ ഇന്ത്യ 2.0 പദ്ധതിയുടെ കീഴില് ആദ്യമായി നിരത്തിലെത്തുന്ന വാഹനമാണിതെന്നും റിപ്പോര്‍ട്ടില് പറയുന്നു. സ്‌കോഡയുടെ MQB AO IN പ്ലാറ്റ്‌ഫോമില് വിപണിയില് എത്തുന്ന മിഡ് സൈസ് എസ്‌യുവിയാണ് വിഷന് ഇന്.\n2021 -ഓടെ വാഹനത്തെ നിരത്തുകളിലെത്തിക്കുമെന്നും കമ്പനി അറിയിച്ചു. ഹ്യുണ്ടായി ക്രെറ്റ, കിയ സെല്‍റ്റോസ്, നിസാന് കിക്ക്സ് എന്നീവരാണ് നിരത്തില് വാഹനത്തിന്റെ എതിരാളികള്. ആഗോള വിപണിയിലുള്ള സ്‌കോഡയുടെ കോമ്പക്ട് എസ്‌യുവിയായ കാമിക്കുമായി കൂടുതല് സാമ്യം പുലര്‍ത്തുന്നതാണ് വിഷന് ഇന് എന്നാണ് റിപ്പോര്‍ട്ടില് വ്യക്തമാക്കിയിരിക്കുന്നത്.\nറിയല്‍മി എക്‌സ് 50 പ്രോ5ജി പുറത്തിറക്കാന് തീരുമാനിച്ച് റിയല്‍മി\nമിനി തങ്ങളുടെ ക്ലബ്മാന്റെ ഇന്ത്യന് സമ്മര് റെഡ് എഡിഷന് പതിപ്പിനെ വിപണിയില് അവതരിപ്പിച്ചു


EScooter, E-Scooter Concept, BMW, Frankfurt Motor Show, Scooter, Two Wheeler, Hybrid, ഇസ്കൂട്ടര്, ഇ-സ്കൂട്ടര്, കണ്‍സെപ്റ്റ്, ബി എം ഡബ്ലിയു, ഫ്രാങ്ക്ഫര്‍ട് ഓട്ടോ ഷോ, സ്കൂട്ടര്, ടൂ വീലര്, ഹൈബ്രിഡ് - Malayalam DriveSpark\nഇസ്കൂട്ടര് എന്ന ഇക്കോ ഫ്രണ്ട്‍ലി സ്കൂട്ടര്\nPublished: Wednesday, September 14, 2011, 16:32 [IST]\nഫ്രാങ്ക്ഫര്‍ട് ഷോയില് ബി എം ഡബ്ലിയു അവതരിപ്പിച്ച ഒരു സ്കൂട്ടര് കണ്‍സെപ്റ്റ് ശ്രദ്ധ നേടുന്നു. ഈ സ്കൂട്ടര് വെറു സ്കൂട്ടറല്ല. ഇ-സ്കൂട്ടറാണ്. ഇലക്ട്രിക് എന്‍ജിന് ഘടിപ്പിച്ചിരിക്കുന്ന ഈ സ്കൂട്ടറിന്‍റെ പേര് ഇസ്കൂട്ടര് (eScooter) എന്നാകുന്നു.\nഇക്കോ ഫ്രണ്ട്‍ലിയായ ഹൈബ്രിഡ് കാറുകളും മോട്ടോര്‍ബൈക്കുകളുമെല്ലാം ഫ്രാങ്ക്ഫര്‍ട് ഷോയില് നിറയെ കാണാം. ഇതിനിടയില് ബി എം ഡബ്ലിയുവിന്‍റെ സ്കൂട്ടര് കണ്‍സെപ്റ്റിന് ഏറെ ആരാധകരെ സൃഷ്ടിക്കാന് സാധിക്കുന്നുണ്ട്. കാഴ്ചയിലെ വൈചിത്ര്യവും കണ്‍സെപ്റ്റിനു ചുറ്റും ആളു കൂടാന് ഇടയാക്കുന്നുണ്ട്. സ്കൂട്ടറിന്‍റെയും സൂപ്പര്‍ബൈക്കിന്‍റെയും സ്വഭാവം ഡിസൈനില് കാണാം.\n600 സിസി പെട്രോള് എന്‍ജിനുള്ള സൂപ്പര്‍ബൈക്കിന് സമാനമായ പ്രകടനത്തിന് സാധിക്കുന്ന ഹൈബ്രിഡ് സ്കൂട്ടര് വിപണിയിലെത്തിക്കുക എന്നതാണ് ബി എം ഡബ്ലിയു പുതിയ കണ്‍സെപ്റ്റിലൂടെ ലക്ഷ്യമിടുന്നത്.\nപുതിയ സ്കൂട്ടറില് മൂന്നു മണിക്കൂറിനുള്ളില് ബാറ്ററി പൂര്‍ണമായി ചാര്‍ജ്ജാവും. ബാറ്ററി ഇസ്കൂട്ടറില് പ്രവര്‍ത്തിക്കുന്നത് എന്‍ജിന് പ്രവര്‍ത്തിപ്പിക്കാന് മാത്രമല്ല. ഷോക്ക് അബ്സോര്‍ബറുകളുടെ പ്രവര്‍ത്തനത്തിലും ബാറ്ററി ശക്തി പകരുന്നു. വാഹനത്തിന്‍റെ ചലനോര്‍ജ്ജത്തെ വൈദ്യുതിയാക്കി സംഭരിക്കുന്ന സാങ്കേതികതയും ഇസ്കൂട്ടറിലുണ്ട്.\nകൂടുതല്... #scooter #auto show #bmw #hybrid #ഓട്ടോ ഷോ #സ്കൂട്ടര് #ഹൈബ്രിഡ് #ബി എം ഡബ്ലിയു\nThe German Company has unveiledabeautiful new concept electric scooter at the Frankfurt Motor Show. This new scooter has been named as the EScooter signifying its electric powertrain.\nStory first published: Wednesday, September 14, 2011, 16:32 [IST]


മിണ്ടാതെ രണ്ട് മാസം; മിണ്ടിത്തുടങ്ങിയപ്പോൾ നാലു ശൈലി! | foreign accent syndrome symptoms| foreign accent syndrome cases| foreign accent syndrome treatment\nമിണ്ടാതെ രണ്ട് മാസം; മിണ്ടിത്തുടങ്ങിയപ്പോൾ നാലു ശൈലി!\nJun 22, 2020, 02:12 PM IST\nരണ്ടുമാസത്തിനു ശേഷം സംസാരശേഷി തിരിച്ചു കിട്ടിയപ്പോഴാകട്ടെ നാലു ശൈലിയിലായി സംസാരരീതി.\nമുപ്പത്തിയൊന്നുകാരിയായ എമിലി എഗന് എന്ന പെൺകുട്ടിയുടെ കഥ കേട്ട് അമ്പരന്നിരിക്കുകയാണ് സുഹൃത്തുക്കളും സഹപ്രവര്‍ത്തകരുമൊക്കെ. തലയ്ക്കേറ്റ ആഘാതത്തിന്റെ ഫലമായി സംസാരശേഷി നഷ്ടപ്പെടുകയായിരുന്നു എമിലിക്ക്. രണ്ടുമാസത്തിനു ശേഷം സംസാരിച്ചുതുടങ്ങിയപ്പോഴാകട്ടെ നാലു ശൈലിയിലായി സംസാരം.\nഇംഗ്ലണ്ടിലെ ബോണ്‍മോത് സ്വദേശിയായ എമിലിക്ക് ഇന്ന് പോളിഷ് ശൈലിയിലും ഫ്രഞ്ച് ശൈലിയിലും ഇറ്റാലിയനിലും വരെ സംസാരിക്കാന് കഴിയും. പക്ഷേ സംസാരശേഷി നഷ്ടപ്പെടുന്നതിനു മുമ്പുണ്ടായിരുന്ന എസക്‌സിലെ ആക്‌സന്റില് സംസാരിക്കാന് കഴിയുകയുമില്ല. തനിക്ക് ഏറെ സമ്മര്‍ദം തോന്നുമ്പോള് റഷ്യന് ശൈലിയാണ് കയറി വരുന്നതെന്നും എമിലി പറയുന്നു. ഏറെ നാളത്തെ ആശങ്കയ്‌ക്കൊടുവില് എമിലി തന്റെ രോഗം കണ്ടെത്തുകയും ചെയ്തു, ഫോറിന് ആക്‌സന്റ് സിന്‍ഡ്രം ആയിരുന്നു എമിലിക്ക്. മസ്തിഷ്‌കത്തിനുണ്ടാവുന്ന ആഘാതത്തിന്റെ ഫലമായുണ്ടാകുന്ന സ്പീച് ഡിസോര്‍ഡറാണിത്.\nസ്‌ട്രോക്കിന്റെയോ ഗുരുതരമായി മസ്തിഷ്‌കത്തിനുണ്ടാകുന്ന പരിക്കുകളുടെയോ ഫലമായാണ് ഫോറിന് ആക്‌സന്റ് സിന്‍ഡ്രം ഉണ്ടാകുന്നത്. ഇതോടെ രോഗി അതുവരെ സംസാരിച്ചു ശീലിച്ച ശൈലിയില് നിന്നു വ്യത്യസ്തമായി വിദേശഭാഷ ശൈലിയില് സംസാരിച്ചു തുടങ്ങുകയാണ് ചെയ്യുന്നത്.\nതലവേദന മൂര്‍ച്ഛിച്ചതോടെ ആശുപത്രിയിലെത്തിയ എമിലിക്ക് സ്‌ട്രോക്ക് ആയിരിക്കുമെന്നാണ് ഡോക്ടര്‍മാര് ആദ്യം കരുതിയത്. എന്നാല് തുടര്‍ന്നുള്ള ടെസ്റ്റില് അതല്ലെന്നു കണ്ടെത്തി. അധികം വൈകാതെ എമിലിക്ക് സംസാരശേഷി നഷ്ടപ്പെടുകയായിരുന്നു. മസ്തിഷ്‌കത്തിനേറ്റ പരിക്കുകളുടെ ഫലമായാവാം ശബ്ദം നഷ്ടപ്പെട്ടതെന്ന നിഗമനത്തിലാണ് ഡോക്ടര്‍മാരെത്തിയത്.\nതന്റെ സംസാരം മാത്രമല്ല എഴുതുന്ന രീതിയും മാറിയെന്നാണ് എമിലി പറയുന്നത്. പദാവലിയിൽ മാറ്റം വന്നുവെന്നും തന്റെ ഇംഗ്ലീഷ് ഭാഷാവൈദഗ്ധ്യം നഷ്ടപ്പെട്ടുവെന്നും എമിലി പറയുന്നു. ആശുപത്രിവാസത്തിനു ശേഷം ന്യൂറോളജിസ്റ്റിന്റെ കീഴില് ചികിത്സ തുടരുകയും ചെയ്തു. അങ്ങനെ ന്യൂറോളജിസ്റ്റ് നിര്‍ദേശിച്ച പ്രകാരം എമിലിയുടെ സമ്മര്‍ദം കുറയ്ക്കാനും മാനസികോല്ലാസം തിരികെ നേടാനും ഒരു യാത്ര പോവാന് തീരുമാനിച്ചു. അവധിക്കാലം അവസാനിക്കും മുമ്പുതന്നെ എമിലിക്ക് തന്റെ സംസാരശേഷി തിരികെ ലഭിച്ചു തുടങ്ങിയെന്നും പറയുന്നു.\nഅവ്യക്തമായാണ് സംസാരിച്ചു തുടങ്ങിയത്. പതിയെ പതിയെ തനിക്ക് സംസാരശേഷി തിരികെ ലഭിച്ചുവെന്ന് എമിലി തിരിച്ചറിഞ്ഞു. അപ്പോഴാണ് താന് ഇതുവരെ സംസാരിച്ചു ശീലിച്ചിട്ടില്ലാത്ത ശൈലികളാണ് വഴങ്ങുന്നതെന്ന് മനസ്സിലായത്. ഇപ്പോള് വീട്ടിലിരുന്ന് ഓണ്‍ലൈനിലൂടെ വോക്കല് തെറാപ്പി പരിശീലിക്കുകയാണ് എമിലി, എന്നെങ്കിലും തന്റെ പഴയ സംസാരശൈലി തിരികെ ലഭിക്കുമെന്ന പ്രതീക്ഷയില്.\nContent Highlights: Woman who went mute for two months wakes up with four different accents\nലോകമെങ്ങുമുള്ള ആളുകള് മാസ്‌കുകള് ഉണ്ടാക്കുന്ന തിരക്കിലാണ്. തങ്ങള്‍ക്ക് ..